Ötən il müvəqqəti saxlama təcridxanalarına 294, istintaq təcridxanalarına və cəzaçəkmə müəssisələrinə 108 planlı və şikayətlərlə bağlı baxışlar keçirilmiş, burada saxlanılan şəxslərin saxlanma şəraiti araşdırılmış, hüquqları izah edilmişdir. Bu zaman hüquq mühafizə orqanlarının vəzifəli şəxsləri və əməkdaşları tərəfindən insanların hüquqlarının təmin olunmasında hüquq və qanun pozuntuları halları müşahidə olunmuşdur. İnsan hüquqlarının pozulması, xüsusilə zorakılıq hallarının aşkarlanması məqsədi ilə müvəkkilin nəzdində “Çevik Araşdırma Qrupu” və “qaynar xətt”, 2009-cu ildən isə uşaq haqları üzrə üçrəqəmli “916” saylı “qaynar xətt” 24 saat fəaliyyət göstərir, pozulmuş hüquqların bərpası istiqamətində təxirəsalınmaz tədbirlər görülür.